Empire V

«Empire V։ Վիպակ իսկական գերմարդու մասին» (), ռուս ժամանակակից գրող Վիկտոր Պելևինի ութերորդ վեպը (2006)։

Վեպը լույս է տեսել 2006 թվականի նոյեմբերի 2-ին։

Ձևականորեն «Empire V»-ի գործողությունը տեղի է ունենում մեր ժամանակներում, իսկ գլխավոր հերոսը, որի անունից արվում է շարադրանքը, մոտ 20 տարեկան է։ «Empire V»-ի տարածքում («Հինգերորդ կայսրություն») առանձնահատուկ տեղ են գրավում կորպորացիաները և կորպորատիվ մշակույթը։

Վեպի հիման վրա նկարահանված համանուն ֆիլմի թողարկումը նախատեսված էր 2019 թվականին, բայց դեռ չի կայացել։

Սյուժե 
Ռոման Ալեքսանդրովիչ Շտորկին անունով մի երիտասարդ դառնում է վամպիր։ Դա տեղի է ունենում, երբ Ռոման պատահաբար հանդիպում է մեկ այլ վամպիրի՝ Բրամային, որը վամպիրական մենամարտից հետո որոշել էր ինքնասպանություն գործել։ Բայց մինչ այդ նա պարտավոր է մեկ այլ մարդու փոխանցել լեզուն՝ հատուկ էությունը, որը մարդուն դարձնում է վամպիր։ «Լեզվի» օգնությամբ վամպիրը կարող է կարդալ մարդու կամ մեկ այլ վամպիրի միտքը` փորձելով նրա արյունը։ Ինչպես վամպիրներն են ասում՝ «դեգուստացիա» («համտեսում»)։

Այդպես Ռոման դառնում է վամպիր։ Վամպիրների ավանդույթի համաձայն անունը փոխելով Ռամայի՝ նա այժմ պետք է փոխի իր մտածելակերպը։ Դա անելու համար, ինչպես յուրաքանչյուր երիտասարդ վամպիր, նա ուսումնասիրում է երկու հիմնական վամպիրական գիտությունների՝ գլամուրի և դիսկուրսի դասընթացը։ Վամպիրի սոցիալականացումը պարադոքսալ է. մի կողմից նա եղել է և, որոշ չափով, մնում է մարդ։ Մյուս կողմից՝ նա դառնում է վամպիր, որն իր բնույթով պետք է վերահսկի գլամուրն ու դիսկուրսը՝ փոխանակ ենթարկվելու դրանց։ Վամպիրի համար դա մարդկությունը վերահսկելու և, միևնույն ժամանակ, սնվելու հիմնական միջոցն է։

Ռաման արագորեն ընտելանում է վամպիրների հասարակությանը։ Աստիճանաբար նա ավելի ու ավելի է հարմարվում այն փաստին, որ իր բոլոր նոր ծանոթները և ինքը կրում են աստվածների անուններ, որ «արյուն» բառը բարձրաձայն արտասանելն անպարկեշտ է, և որ նա այլևս մարդ չէ։ Վամպիրների հասարակությունն ապրում է գրեթե առանց մարդկային հասարակության հետ հատվելու և կառուցված է մարդկային արժեքների հետ ոչ մի ընդհանուր բան չունեցող արժեքների վրա։ Միևնույն ժամանակ մարդկությունը ներթափանցված է վամպիրների գործակալներով` «քաղդեացիներով», որոնք հաղորդում են վամպիրների համար անհրաժեշտ մշակութային և սոցիալական կյանքի ուղղությունը։ Վամպիրը կարող է լիարժեք սիրային կապ ունենալ միայն իր տեսակների հետ. գրքում նկարագրվում են Ռամայի բարդ հարաբերությունները Հերա անունով նոր վամպիրուհու հետ։

Ռաման իմանում է, որ չնայած այն ամենին, ինչ ասվում է, գրվում և նկարահանվում վամպիրների մասին, նրանք ներկայացնում են արարածների հատուկ ռասա՝ սիմբիոնտներ, որոնց վամպիրական մասը՝ «լեզուն», ժամանակի ընթացքում անցնում է մի կրողից մյուսին։ Մարդկային մտքերը կարդալու ունակությունը վամպիրներին հնարավորություն է տալիս վերահսկելու մարդկանց, իսկ դիսկուրսն ու գլամուրը վերահսկելը նրանց թույլ են տալիս նույնը անել ամբողջ հասարակության հետ։ Իրականում ցանկացած վամպիրի հիմնական նպատակը մարդկությանը վերահսկելն է, հիմնական միջոցը՝ «կարմիր հեղուկը» համտեսելը։

Դարձի գալուց հետո Ռամայի կյանքը բաղկացած է ոչ միայն ուսումից։ Նրա համար դժվար է վամպիր լինելը, նա խորհում է հավերժական հարցերի շուրջ՝ «Որտեղի՞ց է հայտնվել աշխարհը», «Ի՞նչ կլինի մահից հետո», «Ի՞նչ է ճշմարտությունը», «Ի՞նչ է Աստված» և ակտիվորեն փնտրում է դրանց պատասխանները։ Փորձելով հասկանալ, թե ինչ է կատարվում իր հետ, նա նշումներ է անում, որոնցից էլ բաղկացած է գիրքը։ Ավագ վամպիրները նման զգացմունքները համարում են երիտասարդներին բնորոշ դատարկ քմահաճույք, բայց դա չի խանգարում Ռամային, որը փորձում է ավելին իմանալ իր կյանքի իմաստի մասին, այժմ արդեն` վամպիրի կյանքի։ Որոշակի օգնություն է ցույց տալիս ոչ տիպիկ վամպիր-տոլստոյական Օզիրիսը, որն օգտագործում է արյուն և սիրում է զրուցել փիլիսոփայական թեմաներով։

Գրքի վերջում պարզվում է, որ Ռամային կիսակրթված են թողել կանխամտածված, բայց հենց դա է նրան թույլ տալիս մնալ ավելի շատ մարդ, քան վամպիր։

Հրատարակություններ 
 2006 թ. ՝ 
 2007 - 
 2008 - 
 2009 - 
 2010 - 
 2012 -

Տես նաև 

 Բեթման Ապոլլո (2013) - «Empire V» վեպի շարունակություն
 V կայսրություն (ֆիլմ) - «Empire V» վեպի էկրանավորում

Ծանոթագրություններ

Արտաքին հղումներ 

 Empire V  վեպի տեքստը Վիկտոր Պելևինի ստեղծագործությունների կայքում
 Ընթերցողների գրառումները «Empire V»-ի լուսանցքներում. Քսենյա Դյակովայի հոդվածը Վիկտոր Պելևինի ստեղծագործությունների կայքում

Վամպիրները գրականությունում
2006 վեպեր
Վիկտոր Պելևինի ստեղծագործություններ